ఎం.పి.గణేష్

మొల్లెర పూవయ్య గణేష్ (జననం 1946 జూలై 8) మాజీ భారతీయ ప్రొఫెషనల్ ఫీల్డ్ హాకీ ఆటగాడు, కోచ్. అతను భారత జట్టుకు కెప్టెన్‌గా, కోచ్‌గా కూడా పనిచేసాడు. 1973 లో అతనికి అర్జున అవార్డు లభించింది.

అతను 1990 హాకీ ప్రపంచకప్‌లో భారత హాకీ జట్టుకు ప్రధాన కోచ్‌గా ఉన్నాడు. 

 వ్యక్తిగత జీవితం 
గణేష్ 1946 జూలై 8న కర్ణాటకలోని కొడగు (పూర్వం కూర్గ్ అని పిలిచేవారు) జిల్లాలో జన్మించాడు. అతను ఇండియన్ ఆర్మీలో చేరినప్పుడు హాకీ ఆడుతూ, 1966 - 1973 వరకు హాకీ టోర్నమెంట్లలో ఆడాడు. గణేష్ పాటియాలాలోని నేషనల్ ఇన్‌స్టిట్యూట్ ఆఫ్ స్పోర్ట్స్ నుండి ఇంగ్లీష్‌లో ఎంఏ, డిప్లొమా ఇన్ స్పోర్ట్స్ కోచింగ్, ఫిజికల్ ఎడ్యుకేషన్‌లో పిహెచ్‌డి పూర్తి చేశాడు. గణేష్‌కు 5 గురు తోబుట్టువులు (ఒక సోదరి, నలుగురు సోదరులు) ఉన్నారు, వీరిలో ఇద్దరు  సోదరులు, MP సుబ్బయ్య, MP కావేరియప్ప జాతీయ స్థాయిలో ఫుట్‌బాల్, హాకీ రెండింటిలోనూ పేరు సాధించారు.

 అవార్డులు 

 అర్జున అవార్డు - 1973  
 కర్ణాటక సిల్వర్ జూబ్లీ స్పోర్ట్స్ అవార్డు - 1981
 పద్మశ్రీ అవార్డు - 2020

 మూలాలు 

వర్గం:జీవిస్తున్న ప్రజలు
వర్గం:అర్జున అవార్డు గ్రహీతలు
వర్గం:1946 జననాలు
వర్గం:పద్మశ్రీ పురస్కారం పొందిన కర్ణాటక వ్యక్తులు
వర్గం:కర్ణాటక క్రీడాకారులు
వర్గం:హాకీ క్రీడాకారులు